കേരള ജനത പാര്ട്ടി കേരള കോണ്ഗ്രസില് ലയിച്ചു കടുത്തുരുത്തി: കേരള ജനത പാര്ട്ടി കേരള കോണ്ഗ്രസില് ലയിച്ചു. ഇതിെന്റ ഭാഗമായി നടന്ന ഐക്യ സമ്മേളനം കേരള കോണ്ഗ്രസ് എക്സിക്യൂട്ടിവ് ചെയര്മാന് മോന്സ് ജോസഫ് എം.എല്.എ ഉദ്ഘാടനം ചെയ്തു. കാര്ഷിക മേഖലയുടെ സംരക്ഷണത്തിനുള്ള പോരാട്ടങ്ങള്ക്ക് നേതൃത്വം നല്കാന് കേരള കോണ്ഗ്രസിനെ ശക്തിപ്പെടുത്തേണ്ടത് കാലഘട്ടത്തിെന്റ അനിവാര്യതയാണെന്ന് അദ്ദേഹം പറഞ്ഞു.കേരള ജനത പാര്ട്ടി സംസ്ഥാന പ്രസിഡന്റ് ആപ്പാഞ്ചിറ പൊന്നപ്പന് അധ്യക്ഷത വഹിച്ചു. കേരള കോണ്ഗ്രസ് സംസ്ഥാന ഭാരവാഹികളായ മാഞ്ഞൂര് മോഹന്കുമാര്, തോമസ് കണ്ണന്തറ, സ്റ്റീഫന് പാറാവേലി, ജോസ് വഞ്ചിപ്പുര, സെബാസ്റ്റ്യന് കോച്ചേരി, വാസുദേവന് നമ്ബൂതിരി, ജോണി കണിവേലി, ലൈസമ്മ മാത്യു എന്നിവര് സംസാരിച്ചു. കേരള ജനത പാര്ട്ടി ഭാരവാഹികളായ ഫ്രാന്സിസ് സംക്രാന്തി, ചന്ദ്രമതി മഞ്ജുഷ മാഞ്ഞൂര്, പത്മാക്ഷി രാഘവന്, ജേക്കബ് ഏറ്റുമാനൂര്, ഷിബു ഏറ്റുമാനൂര് എന്നിവര് വിവിധ പ്രമേയങ്ങള് അവതരിപ്പിച്ചു. കേരള കോണ്ഗ്രസ് ചെയര്മാന് പി.ജെ. ജോസഫ് എം.എല്.എ മുഴുവന് പ്രതിനിധികളെയും പാര്ട്ടിയിലേക്ക് സ്വാഗതം ചെയ്ത് സന്ദേശം യോഗത്തില് വായിച്ചു. അര്ഹമായ അംഗീകാരം പാര്ട്ടിയുടെ വിവിധ തലങ്ങളില് നല്കുമെന്ന് പി.ജെ. ജോസഫ് വ്യക്തമാക്കി.